ח'ליל אל-חיה

ח'ליל אל-חיה (בערבית: خليل الحية; נולד ב-5 בנובמבר 1960) או בכינויו אבו אוסאמה הוא בכיר בזרוע המדינית של ארגון הטרור חמאס. נבחר למועצה המחוקקת הפלסטינית ב-25 בינואר 2006 כנציג העיר עזה. מתפקד כסגן לראש התנועה ברצועת עזה, יחיא סנוואר, וראש משרד המדיה של חמאס. התגורר בשכונת שג'אעייה במזרח העיר עזה.

היה בכלא הישראלי במשך שלוש שנים בשנות התשעים המוקדמות.

== ביוגרפיה ==
אל-חיה נולד ברצועת עזה. ב-1983 קיבל תואר ראשון מהאוניברסיטה האסלאמית בעזה, שבה עבד גם כמורה. הצטרף לחמאס במהלך האינתיפאדה הראשונה<ref name=":0"></ref>.

השלים תואר שני במדע החדית' מאוניברסיטה בירדן ב-1989 ודוקטורט מ"אוניברסיטת הקוראן הקדוש ומדעי האסלאם" בסודאן ב-1997.

שרד כמה ניסיונות התנקשות בעזה במהלך השנים<ref name=":0" />. כמו כן ישראל תקפה את ביתו שבעזה במהלך מבצע שומר החומות ב-2021.<ref></ref> בשנה זו הוא מונה לסגנו של מנהיג חמאס בעזה, יחיא סנוואר<ref name=":0" />.

== משפחתו ==
אל-חיה נשוי ואב לשבעה ילדים. שבעה או שמונה מקרובי משפחתו, כולל שניים מאחיו, חוסלו על ידי ישראל במהלך 2007.<ref></ref><ref></ref> אחד משבעת בניו נהרג בתקיפה אווירית ישראלית שבוצעה בשנת 2008, בעת שפיקד על חטיבה של גדודי עז א-דין אל-קסאם ששיגרה רקטות על ישראל.<ref></ref><ref></ref>

בן אחר, כלתו, ונכדו חוסלו במתקפה אווירית על ביתו של אל-חיה שבוצעה ביולי 2014 במהלך מבצע צוק איתן.<ref></ref><ref></ref><ref></ref>
== דעותיו ==
=== היחס לישראל וליהודים ===
בניגוד ליוזמת הרשות הפלסטינית מספטמבר 2011, הבהיר אל-חיה שחמאס מעוניין לבטל את החלטת החלוקה באו"ם, כי זו באה על חשבון זכויותיהם הלגיטימיות של הפלסטינים, ויש לקדם הקמת מדינה פלסטינית על כל שטח ארץ ישראל המנדטורית.
<ref name="hamas"></ref> ניסה לקדם בעבר קמפיין דיפלומטי להכרה במדינה פלסטינית כחברה באו"ם בגבולות שלפני 1948.<ref name="hamas" />

בעצרת לציון 27 שנים להקמת חמאס שהתקיימה במרכז רצועת עזה ב-15 בדצמבר 2014, אמר אל-חיה כי "ההתנגדות הפלסטינית גורשה מלבנון, ולמרבה הצער הרשות הפלסטינית הכירה בהחלטה 242, שנתנה ליהודים את אדמת פלסטין של 1948 – בניסיון לגרום לישראל להיות חלק מהאזור. אנחנו אומרים היום לאומה שלנו ולעמנו, [...], כל מי שחושב שישראל קיימת כדי להישאר שוגה באשליות. [...] הישות המפלצתית הזאת ששמה ישראל מיועדת להיעלם, והיא תוסר".<ref></ref>

=== על מתקפת ה-7 באוקטובר ===
בריאיון ל"ניו יורק טיימס" מנובמבר 2023 אמר כי חמאס ביצעו את מתקפת הפתע על ישראל מאחר שהיה צורך "לשנות את המשוואה הכוללת ולא רק להיכנס לעימות", וכי "מה שהיה יכול לשנות את המשוואה הזאת היה פעולה גדולה. ובלי ספק, היה ידוע שהתגובה לפעולה הגדולה הזאת תהיה משמעותית". הוא הוסיף גם: "הצלחנו לשים את הסוגיה הפלסטינית שוב על השולחן, ועכשיו אף אחד באזור לא מצפה לרגיעה. [....] חמאס, גדודי אל-קסאם וההתנגדות העירו את העולם מהשינה העמוקה שלו והראו שהסוגיה חייבת להישאר על השולחן".

על תפקידו של חמאס בשלטון האזרחי ברצועה אמר אל-חיה באותו ריאיון כי "מטרת חמאס היא לא לנהל את עזה ולהביא לה מים, חשמל וכו'. [...] הקרב הזה לא היה כי רצינו דלק או פועלים. הוא לא שאף לשפר את המצב בעזה. הקרב הזה הוא כדי להפוך את המצב לגמרי."

== קישורים חיצוניים ==
* [https://www.youtube.com/watch?v=8uc219LE6JU ראיון מצולם עם ח'ליל אל-חיה על ה"טירגוט של מנהיגי ההתנגדות"], רשת אלג'זיריה, אוגוסט 2014 (צוק איתן)
* [https://hazarkor.org/2024/01/17/פרופיל-חליל-אל-חיה-סגן-ראש-הלשכה-המד/ ח'ליל אל-חיה], באתר הזרקור למזרח התיכון

== הערות שוליים ==

קטגוריה:עזה: אישים
קטגוריה:חברי הלשכה המדינית של חמאס
קטגוריה:בוגרי האוניברסיטה האסלאמית בעזה
קטגוריה:פלסטינים שנולדו ב-1960